open-index/open-wikipedia-markdown huggingface dataset:
Vuoden laulun Grammy-palkinto

**Vuoden laulun Grammy-palkinto** (Song of the Year) on yksi palkinnoista, joita jaetaan vuosittain Grammy-gaalassa. Se on yksi neljästä arvostetuimmasta Grammy-palkinnosta. Palkinnon jakaa Yhdysvaltain musiikkialan ammattilaisten yhdistys, The Recording Academy (aiemmalta nimeltään National Academy of Recording Arts and Sciences).

Vuoden laulun Grammy-palkinto on genre-rajat ylittävä palkinto, eli se voidaan myöntää mille tahansa edellisen kelpoisuuskauden aikana (yleensä 1. lokakuuta – 30. syyskuuta) ensimmäistä kertaa näkyvyyttä saavuttaneelle musiikkikappaleelle. Palkinto annetaan vain lauluntekijöille eli kappaleen sanoittajalle ja säveltäjälle. Sen lisäksi omat palkintonsa jaetaan eri genreissä parhaalle popkappaleelle, country-kappaleelle, rock-kappaleelle, R&B-kappaleelle, rap-kappaleelle, gospel-kappaleelle, kristilliselle kappaleelle ja amerikkalaisen juurimusiikin kappaleelle (blues, bluegrass, folk jne.)

Vuoden laulun Grammy-palkinto on jaettu joka kerta ensimmäisestä gaalasta lähtien eli vuodesta 1959. Myös toinen tärkeä palkinto, vuoden levytys (Record of the Year), myönnetään yhdestä musiikkikappaleesta. Se kuitenkin annetaan kappaleen esittäneelle artistille sekä muille kappaleen levytystä edesauttaneille, kuten tuottajille ja miksaajille.

## Saajat
:Tähti (*) tarkoittaa, että musiikkikappale voitti myös vuoden levytyksen Grammy-palkinnon.

## Lähteet
* Past Winners Search *Grammy.com* 
* 
* 

### Viitteet
Karvaskurkku

**Karvaskurkku** eli **palsamikarvaskurkku** (*Momordica charantia*) on trooppinen köynnöskasvi, jonka karvaita hedelmiä käytetään ruoaksi.

## Ulkonäkö ja koko

Karvaskurkku on ruohovartinen köynnös, joka kiipeää tukea saadessaan imukärhillään 2-4 metrin korkeuteen. Sen lehdet ovat sormiliuskaiset, kukat oranssinsävyiset.
Lehdissä on 5-7 liuskaa, ja niiden koko on 4-10 x 7-12 cm. Lehdet ovat ylä- ja alapinnaltaan harvahkon karvoituksen peitossa. Varsi jää alle kaksi senttimetriä paksuksi. Sekä lehdistä että varsista tulee murskattaessa pistävä haju.

## Levinneisyys
Karvaskurkku on lähtöisin Intiasta, mutta se on levinnyt viljelykarkulaisena Australiaan. Sitä kasvatetaan myös muualla Aasiassa, Afrikassa ja latinalaisessa Amerikassa.

## Käyttö
Karvaskurkun hedelmä poimitaan raakana ja kypsennetään. Sen maku on kitkerä, mutta se sisältää paljon kaliumia, A- ja C-vitamiinia. Siinä on myös runsaasti fosforia. Karvaskurkkua on käytetty paljon myös rohdoksena kansanlääkinnässä. Länsimaissa on tutkittu sen käyttämistä diabeteksen hoidossa.

## Lähteet

## Aiheesta muualla
* Suomen Lajitietokeskus: Karvaskurkku (palsamikarvaskurkku) – ''Momordica charantia''
*ITIS: ''Momordica charantia'' 
*United States Department of Agriculture (USDA): ''Momordica charantia'' 
*Flora of China: ''Momordica charantia'' 
*D. Sathish Kumar*, K. Vamshi Sharathnath, P. Yogeswaran, A. Harani, K. Sudhakar, P. Sudha, David Banji: A medicinal potency of Momordica charantia, International Journal of Pharmaceutical Sciences Review and Research, Volume 1, Issue 2, March – April 2010; Article 018  (pdf)
Thomas Round

**Thomas Round** (18. lokakuuta 1915 Barrow-in-Furness – 2. lokakuuta 2016) oli englantilainen laulaja, äänialaltaan tenori. Hän palveli toisen maailmansodan aikana Royal Air Forcessa. Hän lauloi tenoripääosia Gilbertin ja Sullivanin teoksissa D’Oyly Carte Opera Companyssa vuosina 1946–1949. 1950-luvulla hän lauloi vuosien ajan oopperaa ja operettia Sadler’s Wells Operassa, ja vuosina 1958–1984 hän esiintyi jälleen pääasiassa D’Oyly Carte Companyssa.

Round oli mukana perustamassa Gilbert and Sullivan for All -kokoonpanoa. Häntä kuullaan lukuisilla levytyksillä. Vuonna 2008 kriitikko John Steane mainitsi hänet kaikkien aikojen parhaaksi Gilbert ja Sullivan -tenoriksi. Gilbertin ja Sullivanin musiikin lisäksi hän tulkitsi esimerkiksi Mozartin, Verdin, Tšaikovski, Puccinin ja Leoncavallon rooleja. Hänestä tuli säännöllinen esiintyjä International Gilbert and Sullivan Festivalilla.

## Lähteet
Cyclone Taylor

**Frederick Wellington "Cyclone" Taylor**, (23. kesäkuuta 1884 – 9. kesäkuuta 1979) oli kanadalainen jääkiekkoilija ja yksi lajin ensimmäisistä ammattiurheilijoista. Hän pelasi työkseen seuroissa Portage Lakes Hockey Club, Ottawa Hockey Club ja Vancouver Millionaires, joka myöhemmin kantoi nimeä Maroons, vuodesta 1905 vuoteen 1923. Lajin ensimmäisten tähtipelaajien joukkoon luokiteltu Taylor tunnettiin armoitettuna maalintekijänä. Hän voitti useasti maalikuninkuuden ja saavutti Stanley Cupin kahdesti: 1909 Ottawan ja vuonna 1915 Vancouverin riveissä.

Hänet kutsuttiin ensimmäisten joukossa Hockey Hall of Fameen 1947.

Urheilu-uransa ohella Taylor työskenteli myös maahanmuuttovirkailijana, tässä toimessa hän joutui osalliseksi huomattavaan selkkaukseen japanilaisen höyrylaiva *Komagata Maru*n saavuttua vuonna 1914 Vancouverin satamaan mukanaan 376 pääosin sikhitaustaista matkustajaa Brittiläisestä Intiasta. Koska Kanada rajoitti voimakkaasti ei-eurooppalaisperäistä maahanmuuttoa, päästettiin saapujista maihin vain 24. Vastuullisena virkamiehenä satamassa toimineen Taylorin tehtäväksi jäi estää muiden matkustajien poistuminen laivalta. Aluksen palattua kahden kuukauden eristyksen jälkeen sotilassaattueessa Kanadan tapaan Britannian kruunun alaiseen Intiaan puhkesi Kalkutassa tapauksen johdosta mellakka jossa kuoli virallisen raportin mukaan 20 ihmistä, silminnäkijähavaintojen perusteella mahdollisesti huomattavasti enemmänkin. Taylorin ura jatkui kuitenkin nousujohteisena ja hänet nimitettiin myöhemmin Brittiläisen Kolumbian maahanmuuttoviraston johtajaksi, jo ennen eläköitymistään hän sai palveluksestaan Brittiläisen imperiumin ritarikunnan upseerin arvon.

Brittiläisen Kolumbian parlamentti äänesti vuonna 2008 yksimielisesti julkilausuman puolesta joka pyysi anteeksi viranomaisten toimintaa Komagata Marun tapauksessa. Myöhemmin myös Kanadan pääministerit Stephen Harper ja Justin Trudeau ovat esittäneet vastaavansisältöiset anteeksipyynnöt. Tapauksen muistoksi paljastettiin lisäksi *Komagata Maru Memorial* -monumentti Vancouverin satamassa vuonna 2012.
Jean Fritz

**Jean Guttery Fritz** (16. marraskuuta 1915 Hankou, Kiina – 14. toukokuuta 2017 Sleepy Hollow, New York) oli yhdysvaltalainen lastenkirjailija. Hän syntyi lähetystyöntekijöille Hankoussa ja asui siellä 12-vuotiaaksi. Hänelle syntyi myös sisko Miriam, kun hän oli 11-vuotias, mutta vauva kuoli viikon vanhana.

Fritz valmistui Massachusettsin Wheaton Collegesta vuonna 1937. Hän meni vuonna 1941 naimisiin Michael Fritzin kanssa. Parille syntyivät lapset David ja Andrea. Fritz työskenteli paitsi kirjailijana, myös kirjastoalalla. Hänen esikoisteoksensa, *Bunny Hopwell’s First Spring*, julkaistiin vuonna 1954. Aiemmin häneltä oli ilmestynyt lukuisia novelleja lehdessä. Hänen muihin teoksiinsa lukeutuu historiallinen romaani *The Cabin Faced West* (1958) sekä omaelämäkerta *Homesick, My Own Story* (1982). 

Fritzille myönnettiin Newbery Honor vuonna 1983 ja Laura Ingalls Wilderin mitali vuonna 1986. Vuonna 2003 hän sai National Humanities Medalin.

## Lähteet
Vonkaus (hevonen)

**Vonkaus** (5. huhtikuuta 1961 – 1979) oli punarautias suomenhevosruuna, joka kilpaili menestyksekkäästi ravurina. Se oli ensimmäinen suomenhevonen, jonka voittosumma ylitti niin 100&nbsp;000, 200&nbsp;000 kuin 300&nbsp;000 markkaa. ”Ihmeruunaksi” kutsutun Vonkauksen menestyskausi ajoittui vuosiin 1968–1974, jolloin sen voittosummat olivat korkeammat kuin yhdelläkään toisella suomenhevosravurilla. Vonkaus ja sen karttulalainen omistaja-valmentaja-ohjastaja Evert Ryyttäri myös paransivat Suomen ennätystä kahteen otteeseen, ensin lukemiin 24,6 ja myöhemmin 24,2.

## Kilpaura
Vonkaus aloitti kilpailemisen vuonna 1964. Ruunana se ei voinut osallistua Kuninkuusraveihin, mutta muun muassa Kuninkuusravitapahtumien täytelähdöissä se usein juoksi kuninkaallisia selvästi nopeampia aikoja. Ruunillekin avoimen Suurmestaruusajon finaaliin Vonkaus osallistui kahdeksan kertaa ja voittikin suurmestaruuden kolmesti, vuosina 1968–1969 ja 1971. Molemmat Suomen ennätyksensä se juoksi vuonna 1973. Vonkauksen juoksunopeus oli tavallisesti matkasta riippumasta hyvin tasaisen nopea, ja sen ennätykset olivatkin matkasta ja lähtötavasta riippumatta sekunnin sisällä. Vonkaus nousi Reippaan tapaan raviyleisön suursuosikiksi, ja viimeisen lähtönsä se juoksikin vuonna 1977 Kuopiossa omassa nimikkokilpailussaan, Vonkaus-ajossa – jonka se voitti.

## Nimi
Vonkaus sai alun perin nimen Suikaus, joka vaihtui myöhemmin nimeen Ossi. Evert Ryyttäriä edeltäneen omistajan veli totesi hevosen ”menevän kuin vonkaisemalla”, jolloin ruuna sai lopullisen nimensä. Molempien vanhempien ”-us”-loppuiset nimet juonsivat juurensa oriista Lohdutus, joka oli niiden molempien isänisä.

## Kirjallisuutta
*

## Lähteet
Utula

**Utula** on kylä Ruokolahdella Etelä-Karjalassa. Utulan talousalue käsittää Utulan, Junnikkalan, Tuomalan ja Kekäleenmäen kylät. Vakituisia asuttuja asuntoja on talvisin noin 70, asukkaita noin 160. Kesällä luku on hieman suurempi. Kesämökkejä alueella on yli 300.

## Aiheesta muualla
*Ulkomaille Utulaan
Carl Emil Schorske

**Carl Emil Schorske** (15. maaliskuuta 1915 New York – 13. syyskuuta 2015) oli yhdysvaltalainen kulttuurihistorioitsija ja Princetonin yliopiston professori. Hänelle myönnettiin vuonna 1981 Yleisen tietokirjallisuuden Pulitzer-palkinto kirjasta *Fin-de-Siècle Vienna: Politics and Culture* (1980). Hänet palkittiin myös MacArthur Fellowshipilla sen ensimmäisenä vuonna (1981).

Schorske syntyi New Yorkissa ja valmistui Columbia Collegesta (B.A.) ja Harvardista (Ph.D.). Hän palveli toisen maailmansodan aikana Office of Strategic Servicesissä. Hän julkaisi ensimmäisen kirjansa (*German Social Democracy*) vuonna 1955. Teos kuvaa Saksan sosiaalidemokraattisen puolueen skismaa sen oikeisto- ja vasemmistosiipien välillä vuosina 1905–1917.

Schorske opetti Wesleyan Universityssä, Kalifornian yliopistossa Berkeleyssä ja historian Dayton-Stockton-professorina Princetonin yliopistossa, josta hän jäi eläkkeelle 1980-luvun alussa. *[[Time]]*-lehti nimesi hänet yhdeksi maan kymmenestä tärkeimmästä akateemisesta johtajasta. Hän oli Itävallan tiedeakatemian kirjeenvaihtajajäsen. Hänestä tehtiin vuonna 2011 Wienin kunniakansalainen.

## Lähteet
Henkivartijat

**Henkivartijat** on tanskalainen televisiosarja, jota tehtiin vuosina 2009 ja 2010. Suomessa sarjaa on esittänyt Yle Fem. Sarja kertoo kolmen nuoren turvallisuuspoliisin elämästä.

Sarja palkittiin 2009 Emmyllä parhaana ulkomaalaisena sarjana.

## Lähteet
Lasse Räihä

**Lasse Räihä** (26. lokakuuta 1925 Kirkkonummi – 22. elokuuta 2014) oli suomalainen 800 metrin juoksija. Hän voitti matkan Suomen-mestaruuden vuonna 1949 ja sijoittui toiseksi 1947.

Viestijuoksun SM-kilpailuissa Räihä saavutti HIFK:n joukkueessa seitsemän SM-kultaa 4 × 400 metrin viestissä vuosina 1948–1954 ja kuusi SM-kultaa 4 × 800 metrillä vuosina 1946–1947 ja 1949–1952. Vuosina 1952–1955 hän pelasi käsipalloa HIFK:n käsipallojoukkueessa käsipallon SM-sarjassa.

## Lähteet

## Aiheesta muualla
*
Geldof

**Geldof** voi viitata seuraaviin henkilöihin:

* Bob Geldof (s. 1951), irlantilainen laulaja-lauluntekijä ja poliittinen aktivisti
* Peaches Geldof (s. 1989), brittiläinen seurapiirijulkkis ja televisiopersoona
* Pixie Gedolf (s. 1990), brittiläinen seurapiirijulkkis.
Maghreb Fès

**Le Maghreb Association Sportive de Fès** () on marokkolainen jalkapalloseura. Marokon pääsarjassa pelaava Maghreb Fès perustettiin vuonna 1946. Joukkueen menestys vuodet sijoittuvat 1980-luvulle, jolloin se voitti Marokon pääsarjan ja Marokon cupin kahdesti. Vuonna 2011 joukkue Fès voitti ensimmäisen kansainvälisen mestaruuden Afrikan Confederation Cupin.

## Saavutukset
### Kotimaan saavutukset
* Marokon mestaruus (4): 1965, 1979, 1983, 1985
* Marokon cup (3): 1980, 1988, 2011

### Kansainväliset saavutukset
* Afrikan Confederation Cup: 2011
* CAF Super Cup: 2012

## Entisiä pelaajia
* Tarik Sektioui (1996–1997)
* Khalid Fuhami (1996–1998)
* Abdelillah Bagui (1999–2003)
* Abdelkarim Kissi (2000–2002)
* Abdessalam Benjelloun (2003–2006)
* Karim Fegrouche (2003–2007)

## Päävalmentajat

## Aiheesta muualla
*Virallinen kotisivu
HMS Quail (1895)

**HMS Quail** oli Britannian kuninkaallisen laivaston Quail-luokan torpedovenehävittäjä.

## Valmistus

Alus tilattiin Laird, Son and Companyltä Birkenheadistä ja sen köli laskettiin 28. toukokuuta 1895 telakkanumerolla 606. Alus laskettiin vesille vielä samana vuonna 24. syyskuuta ja se liitettiin laivastoon heinäkuussa 1897. 

## Palvelus
*Quail* siirrettiin pian palvelukseen oton jälkeen Pohjois-Amerikan ja Länsi-Intian asemalle. Alus palasi 1903 Britteinsaarille, josta se siirrettiin lokakuussa 1904 Välimerelle. Alus palasi 1906 Britteinsaarille, jossa se kolaroi tiedusteluristeilijä *[[HMS Attentive (1904)|HMS Attentiven]]* kanssa, jolloin aluksen keula vaurioitui pahoin. Se oli telakalla korjattavana elokuussa 1907. Alus osallistui ensimmäiseen maailmansotaan ja se myytiin pian sodan jälkeen romutettavaksi 23. heinäkuuta 1919.

## Lähteet
*
*
*
*

### Viitteet
HMS Sparrowhawk (1895)

**HMS Sparrowhawk** oli Britannian kuninkaallisen laivaston Quail-luokan torpedovenehävittäjä.

## Valmistus

Alus tilattiin Laird, Son and Companyltä Birkenheadistä ja sen köli laskettiin 30. toukokuuta 1895 telakkanumerolla 607. Alus laskettiin vesille 8. lokakuuta 1895 ja se valmistui kesäkuussa 1897. 

## Palvelus
*Sparrowhawk* siirrettiin 1897 Esquimaltiin Brittiläiseen Kolumbiaan liittyäkseen siellä palvelevaan laivueeseen. Se siirrettiin Kiinan asemalla, jossa se pian tuhoutui ajettuaan karille Jangtse-joen suulla 17. kesäkuuta 1904.

## Lähteet
*
*
*
*

### Viitteet
HMS Thrasher (1895)

**HMS Thrasher** oli Britannian kuninkaallisen laivaston vuonna 1897 palvelukseenotettu Quail-luokan torpedovenehävittäjä.

## Valmistus

Alus tilattiin Laird, Son and Companyltä Birkenheadistä ja sen köli laskettiin 30. toukokuuta 1896. Alus laskettiin vesille 5. marraskuuta 1895 ja se valmistui kesäkuussa 1897.

## Palvelus
*Thrasher* joutui onnettomuuteen pian aloitettuaan palveluksensa, minkä seurauksena se jäi hitaammaksi kuin sisaraluksensa. Alus palveli Britteinsaarilla lukuun ottamatta jaksoa lokakuusta 1902 vuoteen 1906, jolloin se oli Välimerellä. Alus osallistui ensimmäiseen maailmansotaan ja pian sodan päätyttyä se myytiin 10. lokakuuta 1919 romutettavaksi Fryerille.

## Lähteet
*
*
*
*

### Viitteet
Bad Sign

**Bad Sign** oli Teddy & The Tigersin laulaja-kitaristina tunnetuksi tulleen Aikka Hakalan rhythm and blues-/rock-yhtye, joka levytti 1980-luvulla viisi albumia. 1990-luvulla Bluelight Records uudelleenjulkaisi albumeita CD-muodossa.  Bad Sign esiintyi joitakin kertoja myös vuonna 2007.

Bad Sign esittää neuvostoliittolaista rockyhtyettä Michael Aptedin ohjaaman ja Suomessa kuvatun jännityselokuvan *[[Gorkin puisto (elokuva)|Gorkin puisto]]* (1983) yhdessä kohtauksessa, mutta yhtye jäi ilman mainintaa elokuvan lopputeksteissä. Noin puolentoista minuutin kohtauksessa yhtye soittaa kappaleita ”It’s So Easy” ja ”Twist and Shout”.

## Kokoonpano

Levytyksillä soittaneet muusikot:

* Aikka Hakala (oik. Alpo Hakala) - laulu, kitara, huuliharppu
* Olli Pekkola - kitara
* Pimme Korhonen - rummut
* Jallu Mantila - rummut
* Mela Salmela - basso, taustalaulu
* Itu Pehkonen - basso 

## Diskografia

### Singlet

* ”Hellbound Train”/”Bad Bad Woman” (Poko, 1983)
* ”Forbidden Love”/”Upside Down” (Poko, 1984)
* ”Thunder Mountain”/”Save That Dress” (Polarvox, 1987)

### Albumit

* *Born Under Bad Sign* (Poko, 1983)
* *Runaround* (Poko, 1984)
* *Travlin' Bone* (Rafu, 1985)
* *Sleepwalk* (Rafu, 1986)
* *V* (Amulet, 1988)
* *Travlin' Bone / Sleepwalk* (Bluelight, 1995, uudelleenjulkaisu)
* *Bad Sign / Runaround* (Bluelight, 1998, uudelleenjulkaisu)
* *Travlin' Bone - The Bad Sign Anthology 1983-1988* (2CD, Bluelight, 2007, kokoelma)
Lähteet: 

## Lähteet
Naurujooga

**Naurujooga** on intialaisen lääkäri Madan Katarian kehittämä menetelmä, jolla pyritään edistämään terveyttä nauramalla erilaisten harjoitusten avulla.

Naurujooga sai alkunsa maaliskuussa 1995, kun Madan Kataria kirjoitti terveyslehteen naurun terveellisistä vaikutuksista. Hän innostui miettimään, miten voisi lisätä naurua omaan elämäänsä. Yöllä hän kehitti idean nauruklubista ja lähti aamulla puistoon kävelylle kysyen usealta sadalta ihmiseltä, lähtisivätkö he nauramaan hänen kanssaan. Vain viisi lähti sinä aamuna, mutta nauru tarttui ja pian puistossa oli nauramassa viitisenkymmentä ihmistä. Nykyään Intiassa nauravat sadat tuhannet aamuisin.

Aluksi naurujoogassa naurettiin vitseille, mutta pian huomattiin, että vitsit eivät toimineet kaikille ja osa ihmisistä koki jotkut niistä loukkaavina. Oli pakko keksiä metodi, jotta kaikki voisivat nauraa. Apu löytyi yllättävästä suunnasta. Menetelmän kannattajien mukaan nauraakseen ei nauru tarvitse syytä. Naurun voi aloittaa menetelmän kannattajien mukaan "tietoisesti", jolloin elimistö seuraa perässä ja nauraminen muuttuu pian "aidoksi". Tämän huomion jälkeen naurujoogan metodin kehittämistä jatkettiin. Pranayaman eli joogisten hengitysharjoitusten tuominen mukaan harjoituksiin yhdisti joogan nauruun. Katsekontakti lisää naurun määrää ja on tärkeä osa naurujoogaa. Niin myös harjoitusten tuoma liike, joka menetelmän kannattajien mukaan lisää tunnetta. Naurujoogan perusta on menetelmän kannattajien mukaan kuitenkin leikkimielisyys ja heittäytyminen.

Suomeen naurujooga tuli vuonna 2001. Ensimmäiset ohjaajat kävivät Ruotsissa kouluttautumassa. Vuonna 2003 Essi Tolonen oli ensimmäinen tri Madan Katarian kouluttama  naurujoogaohjaaja sekä kouluttaja Suomessa. Vuonna 2009 kouluttajia oli parikymmentä ja naurujoogaohjaajia parisataa.

**Naurujooga Suomessa**

Suomessa naurujoogaa järjestetään muun muassa tilaustunteina erilaisiin tilaisuuksiin, kuten virkistyspäiviin, koulutuspäiviin, syntymäpäiville ja polttareihin. Naurujoogatunnit voivat olla osa hyvinvointiohjelmaa tai viihteellistä ohjelmanumeroa. 

## Lähteet
Henry Ojutkangas

**Henry Ojutkangas** (s. 3. huhtikuuta 1952 Kannus) on suomalainen laulaja, kitaristi ja huuliharpisti. Ojutkankaan oma yhtye on Henry O'Band, jonka lisäksi hän on soittanut useissa rock-, blues- ja jazzyhtyeissä. Hän on muun muassa esiintynyt duona Pepe Ahlqvistin kanssa ja toiminut kaksi vuotta Oiling Boiling Rhythm'n Blues Bandin solistina ja kitaristina. Ojutkangas on käyttänyt taiteilijanimeä **Henry O.**

## Levytyksiä

* Champion Jack Dupree with Henry: *Real Combination* (Finnlevy, 1980, uudelleenjulkaisu CD:nä 2002, Warner)
* Henry O.: Got The Blues (2004)

## Lähteet
Tanz der Lemminge

**Tanz der Lemminge** (julkaistu Britanniassa ja Yhdysvalloissa nimellä **Dance of the Lemmings**, Italiassa nimellä **Journey Into a Dream (Viaggio In Un Sogno)**) on Amon Düül II-yhtyeen studioalbumi vuodelta 1971. Edellisen albumin tapaan albumi julkaistiin tupla-lp:nä. Albumi jakautuu kolmeen puolet täyttävään sävellykseen ja viimeisellä puolella on kolme irrallista sävellystä. C- ja D-puolet toimivat myös *Chamsin*-nimisen elokuvan soundtrackina. 

## Kappaleet

### A-puoli

"SYNTELMAN'S MARCH OF THE ROARING SEVENTIES" (C. Karrer, F. Rogner) – 15:51
#"In the Glass Garden" (1:39)
#"Pull Down Your Mask" (4:39)
#"Prayer to the Silence" (1:04)
#"Telephonecomplex" (8:26)

### B-puoli

"RESTLESS SKYLIGHT-TRANSISTOR-CHILD" (J. Weinzierl, F. Rogner) – 19:33
#"Landing in a Ditch" (1:12)
#"Dehypnotized Toothpaste" (0:52)
#"A Short Stop at the Transylvanian Brain-Surgery" (5:00)
#"Race From Here to Your Ears" (5:20)
##"Little Tornadoes"
##"Overheated Tiara"
##"The Flyweighted Five"
#"Riding on a Cloud" (2:33)
#"Paralyzed Paradise" (3:07)
#"H.G. Wells' Take Off" (1:26)

### C-puoli

"CHAMSIN SOUNDTRACK" (C. Karrer, J. Weinzierl, F. Rogner, L. Meid)
# "The Marilyn Monroe-Memorial-Church" [improvisation] – 18:05

### D-puoli

"CHAMSIN SOUNDTRACK" (C. Karrer, J. Weinzierl, F. Rogner, L. Meid)
# "Chewing Gum Telegram" – 2:41
# "Stumbling Over Melted Moonlight" – 4:33
# "Toxicological Whispering" – 7:45

## Muusikot

*Chris Karrer - kitarat, viulu, laulu kappaleissa "Pull Down Your Mask" ja "Telephonecomplex"
*John Weinzierl - kitarat, piano, laulu kappaleessa "Paralyzed Paradise"
*Falk Rogner - urut, elektroniset soittimet
*Lothar Meid - basso, laulu kappaleissa "A Short Stop at the Transylvanian Brain-Surgery," "Riding on a Cloud"
*Peter Leopold - rummut, perkussiot, piano
*Karl-Heinz Hausmann - elektroniset soittimet
*Renate Knaup - laulu kappaleessa "Riding on a Cloud"

sekä:

*Jimmy Jackson - urut, kirkkourut, piano
*Al Gromer - sitar
*Rolf Zacher - laulu kappaleessa "H.G. Wells' Take Off"
S.T.A.L.K.E.R. 2: Heart of Chornobyl

**S.T.A.L.K.E.R. 2: Heart of Chornobyl** on ukrainalaisen GSC Game Worldin kehittämä ensimmäisen persoonan ammuntapeli. Peli on julkaistu 20. marraskuuta 2024.
Peli on neljäs osa *[[S.T.A.L.K.E.R. (pelisarja)|S.T.A.L.K.E.R.]]*-pelisarjassa.

Pelin nimen kirjoitusasua on muutettu Venäjän hyökättyä Ukrainaan. Alkuperäinen nimi oli *Heart of Chernobyl*. GSC Game Worldin edustajan mukaan muutoksen on tarkoitus vastata ”oikeaa ukrainalaista kirjoitusasua”.

## Julkaisu
Peli on julkaistu marraskuussa  useiden viivästyksien jälkeen. Julkaisua suunniteltiin huhtikuulle 2022, kunnes sitä lykättiin ensin joulukuulle ja sitten seuraavaan vuoteen. Pelin jakelija Plaion ilmoitti julkaisupäiväksi 1. joulukuuta 2023, mutta pelistudio ei vahvistanut tätä. Myöhemmin pelin julkaisua lykättiin vuodelle 2024. Tammikuussa 2024 kerrottiin, että pelin suunniteltu julkaisupäivä on 5. syyskuuta 2024. Myöhemmin pelin julkaisupäiväksi kerrottiin 20. marraskuuta 2024.

## Kehitys
Peli oli alun perin tarkoitus julkaista vuonna 2012. Kehittäjä GSC Game World kuitenkin ilmoitettiin lakkautetuksi joulukuussa 2011. Peli oli ollut kaksi vuotta kehityksessä kun yhtiön toimitusjohtaja Sergei Grigorovich ilmoitti yhtiön lopettamisesta joulukuussa 2011, ja että työntekijät saisivat viimeisen tilinsä helmikuussa. Yhtiön jäljellä ollut johto yritti koota rahoitusta ja keinoa jatkaa ilman Grigorovichia ja GSC:tä, mutta ilman immateriaalioikeuksia jäljelle jäi pelin aloittaminen tyhjästä.

Koska sijoittajilla ei ollut rahaa *Stalker 2:n* kokoisen pelin rahoittamiseen, kehittäjät laskivat tavoitteita ja päättivät työstää post-apokalyptista ammuntapeliä. *[[Survarium]]* näyttäisi *Stalkerilta* mutta toimisi kuten *[[Call of Duty]]*. Laajan yleisön saamiseksi sen pitäisi olla myös ilmaispeli. Muutoksien jälkeen mahdollisia sijoittajia alkoi ilmestyä. Maaliskuussa 2012 kehittäjät tapasivat Vostok Venturesin henkilöitä, jotka hakivat vastaavaa ryhmää ja saivat pian sopimuksen, jonka jälkeen Vostok Games perustettiin. GSC Game Worldin väkeä lähti myös *[[Metro 2033 (pelisarja)|Metro]]*-pelisarjan kehittäneeseen 4A Gamesiin, joka perustettiin ensimmäisen *Stalker*-pelin julkaisun jälkeen.

Vuonna 2014 GSC Game World teki paluun pelinkehitykseen. Toukokuussa 2018 pelitalo ilmoitti, että *S.T.A.L.K.E.R. 2* julkaistaan vuonna 2021 ja että se käyttää Unreal Engine 4 -pelimoottoria. Elokuussa 2021 kerrottiin pelin käyttävän Unreal Engine 5 -pelimoottoria.

Venäjän hyökättyä Ukrainaan studio on kertonut siirtävänsä henkilöstönsä Kiovasta Prahaan, jotta peli saadaan valmiiksi. Tämän johdosta julkaisua lykättiin.

## Vastaanotto
*[[The Guardian]]in* arvostelussa peli sai neljä tähteä viidestä.
*[[PC Gamer]]in* arvostelussa peli sai 83/100 pistettä.

## Lähteet
Ekenäs högstadieskola

**Ekenäs högstadieskola** on Tammisaaressa sijaitseva ruotsinkielinen yläasteen koulu. Koulussa on vuosiluokat 7-9.

## Lähteet

## Aiheesta muualla
* Koulun kotisivut
Seminarieskolan

**Seminarieskolan** on Raaseporissa sijaitseva ruotsinkielinen ala-aste. Sitä käy noin 350 oppilasta. Koulu sijaitsee Tammisaaren keskustassa.

Koulun oppilasmäärä on ollut kasvusuunnassa: vuonna 2010 oppilaita oli alle kolmesataa.

## Lähteet

## Aiheesta muualla
* Koulun kotisivut
Marie Dubois

**Marie Dubois** (12. tammikuuta 1937 Pariisi – 15. lokakuuta 2014) oli ranskalainen näyttelijä. Hän sai parhaan naissivuosan César-palkinnon elokuvasta *[[La menace]]* ja oli uudelleen ehdolla samassa luokassa elokuvasta *[[Yhden miehen helvetti]]*. Muita elokuvia, joissa Dubois esiintyi, olivat *[[Ampukaa pianistia]]*, *[[Jules ja Jim]]*, *[[Pariisin varas]]*, *[[Le rouble à deux faces]]*, *[[La ronde (vuoden 1964 elokuva)|La ronde]]*, *[[Suuri huviretki]]*, *[[Nuo rohkeat miehet hilpeissä kaaroissaan]]*, *[[Rakkaus Roomassa]]*, *[[Les arpenteurs]]*, *[[Ystäväpiiri (vuoden 1974 elokuva)|Ystäväpiiri]]*, *[[Kultainen käärme]]*, *[[Amerikan setä]]* ja *[[Garçon!]]*.

Dubois meni vuonna 1961 naimisiin Serge Rousseaun kanssa, ja avioliitto kesti miehen kuolemaan asti vuonna 2007.

## Lähteet

## Aiheesta muualla

*
Pierre Arditi

**Pierre Marie Denis Arditi** (s. 1. joulukuuta 1944 Pariisi) on ranskalainen näyttelijä. Hän on taidemaalari George Arditin ja belgialaisen äidin lapsi. Hänen siskonsa on näyttelijä Catherine Arditi. 

Arditi on usein esiintynyt romanttisissa rooleissa. Hän voitti vuonna 1987 parhaan miessivuosan César-palkinnon elokuvasta *[[Musta hehku]]* ja vuonna 1994 parhaan miespääosan César-palkinnon elokuvasta *[[Smoking/No Smoking]]*. Arditi on myös dubannut Christopher Reeven ääntä. Hänestä tehtiin Kunnialegioonan ritari vuonna 2002. Hän oli Ordre National du Mériten ritari vuodesta 1994, ja hänestä tehtiin sen upseeri vuonna 2005.

Arditin kumppani on Évelyne Bouix.

## Aiheesta muualla
*
Hammasahvenet

**Hammasahvenet** (Sparidae) on välskärikaloihin kuuluva heimo. Heimon lajeja tavataan kaikista lämpimistä ja lauhkeista valtameristä.

## Taksonomia
Varhaisimmat hammasahventen heimoon kuuluvien lajien fossiilit on ajoitettu eoseenikaudelle. Nykyään heimoon kuuluu lähteestä riippuen 33&ndash;35 sukua ja 112&ndash;115 lajia. Toisinaan hammasahvenet jaetaan 6 alaheimoon, jotka ovat Boopsinae, Denticinae, Diplodinae, Pagellinae, Pagrinae ja Sparinae, mutta ne eivät välttämättä ole monofyleettisiä. Yleensä heimo luetaan kuuluvaksi alalahkoon Percoidea, mutta eräät tutkijat luokittelevat hammasahvenet yhdessä pikarellien (Cheilodactylidae), putsarien (Lethrinidae) ja pentojen (Nemipteridae) kanssa alalahkoon Sparoidei.

## Tyypillisiä piirteitä
Hammasahvenet ovat keskikokoisia tai suurehkoja kaloja ja ne kasvavat suurimmillaan 75&ndash;20 cm:n mittaisiksi. Ne ovat korkearuumiisia, litteähköjä ja suuripäisiä kaloja ja niiden otsaprofiili on jyrkkä. Selkäevä ja rintaevät ovat pitkät. Hampaat ovat kookkaat ja hyvin kehittyneet. Niitä on kahdenlaisia: kartiomaisia ja levymäisiä. Monet hammasahvenista ovat hermafrodiitteja ja niillä on sekä koiraan että naaraan sukupuolielimet. Osa lajeista vaihtaa sukupuoltaan kasvaessaan. Pohjaväriltään lajit ovat useimmiten harmaita, ruskeita tai punertavia ja ruumiissa on usein tummia tai värikkäitä laikkuja tai juovia.

## Levinneisyys ja elintavat
Hammasahvenia tavataan lämpimistä ja lauhkeista vesistä Atlantilta, Välimereltä, Intian valtamereltä ja Tyyneltämereltä. Ne elävät yleensä matalassa vedessä lähellä rannikkoa ja pienet lajit elävät pienissä parvissa, suuremmat yleensä yksinään syvemmissä vesissä. Toisinaan niitä tavataan myös murtovesistä. Hammasahvenien ravintoa ovat kovakuoriset selkärangattomat eläimet. Monet heimon lajeista ovat kaupallisesti tärkeitä ruokakaloja ja niitä myös viljellään. Erityisesti Japanissa punahammasahven on yleinen ruokakala.

## Lähteet
Christophe Hurni

**Christophe Hurni** (s. 1. joulukuuta 1962) on sveitsiläinen moottoriurheilija. Hän aloitti uransa karting-sarjoissa. Vuosina 1987–1990 Hurni kilpaili Sveitsin Formula 3 -sarjassa sijoittuen parhaimmillaan sarjan neljänneksi vuosina 1989 ja 1990. Tämän jälkeen Hurni piti pitkää taukoa moottoriurheilusta, kunnes hän teki paluun vuonna 2005 kilpailemalla Sveitsin Formula Renault -sarjassa sijoittuen 11:nneksi. Hän kilpaili samassa sarjassa myös vuosina 2008 ja 2010 vaihtelevalla menestyksellä. Vuonna 2011 Hurni kilpaili GP3-sarjan päätöskilpailuissa Jenzer-tallissa sijoittuen kilpailuissa sijoille 16 ja 20. Hurni on 48-vuotiaana vanhin GP3-sarjassa kilpaillut kuljettaja.

## GP3 -tulokset
Netišyn

**Netišyn** (; ) on kaupunki Länsi-Ukrainassa Hmelnytskyin alueella. Kaupungin asukasluku on 36&nbsp;741 (2013). Kaupungin aseman paikkakunta sai vuonna 1984. Aluehallinnollisesti Netišyn on heinäkuusta 2020 lähtien kuulunut Šepetivkan piiriin. Tätä aiemmin kaupunki oli suoraan Hmelnytskyin alueen alainen hallinnollinen subjekti.

Kaupungin lähistöllä, noin kolme kilometriä keskustan eteläpuolella, sijaitsee Hmelnytskyin ydinvoimalaitos (koordinaatit ).

Kuva:Netishyn. 2010 year.jpg|Netišynin kaupunkia vuonna 2010.
Kuva:Netishyn. West of Ukraine.jpg|Kaupunkia vuonna 2010.
Kuva:Khmelnytskyi Nuclear Power Plant Unit No.jpg|Netišynin eteläpuolella sijaitsevan Hmelnytskyin ydinvoimalaitoksen toiminnassa oleva ykkösyksikkö. 

## Lähteet

## Aiheesta muualla
Antonín Raymond

**Antonin Raymond** (oik. **Antonín Reimann**; 10. toukokuuta 1888 Kladno – 21. marraskuuta 1976 Langhorne, Pennsylvania) oli tšekkoslovakialainen arkkitehti, joka asui ja työskenteli Yhdysvalloissa sekä Japanissa. Työuran alkuvaiheen yhteistyö Cass Gilbertin ja Frank Lloyd Wrightin kanssa inspiroi Raymondia betonin käyttöön rakennelmissa ja niiden pinnoissa pitkin kuuden vuosikymmenen uraa. Raymond opiskeli Prahan teknillisessä yliopistossa ennen muuttoa New Yorkiin.

## Aiheesta muualla
Wherever You Are

**Wherever You Are** voi viitata:

## Musiikki
* "Wherever You Are", Paul Mealorin kappale, esittänyt Military Wives
* ''Wherever You Are'', Third Dayn albumi
* ''Wherever You Are'', David Meadin albumi
* ''Wherever You Are'', Sami Yusufin albumi
* **, Jack Ingramin albumi
** "Wherever You Are", Jack Ingramin kappale
* "Wherever You Are", Mic Geronimon kappale
* *Wherever You Are*, Jessica Suttan ja Cedric Gervaisin kappale
All About Tonight

**All About Tonight** voi viitata:
**[[All About Tonight (Blake Sheltonin EP)|*All About Tonight*]]*, Blake Sheltonin EP-levy
**”All About Tonight”, Blake Sheltonin kappale
*”All About Tonight”, Pixie Lottin kappale
Brit Awards 2012

Vuoden **2012 [[Brit Awards]] -gaala** pidettiin 21. helmikuuta 2012 järjestyksessään 32. kertaa. Tilaisuus järjestettiin Lontoon The O2 Arenalla toista kertaa. Sen juonsi  James Corden. Eniten ehdokkuuksia keräsivät Ed Sheeran (neljä ehdokkuutta), Adele ja Jessie J (kolme ehdokkuutta) sekä Bon Iver, Coldplay ja Florence and the Machine (kaksi ehdokkuutta).

## Voittajat ja ehdokkaat

### Merkittävä panostus musiikin saralla
* **[[Blur]]**

## Lähteet
*
Nelly Borgeaud

**Nelly Borgeaud** (29. marraskuuta 1931 Geneve, Sveitsi – 14. heinäkuuta 2004 Creuse, Ranska) oli ranskalainen näyttelijä. Hän esiintyi yli 40 elokuvassa vuosina 1955–2001. Elokuvien joukossa ovat *[[Musta kansio]]* (1955), *[[Codine]]* (1963), *[[Mies joka rakasti naisia]]* (1977), *[[Amerikan setä]]* (1980) ja *[[Tumultes]]* (1990).

## Aiheesta muualla
* 
*
Jatiyo Sangshad

**Jatiya Sangsad** ( *Jatiyô Sôngsôd*) on Bangladeshin yksikamarinen ja 350-paikkainen parlamentti. Parlamentin jäsenistä 300 valitaan viisivuotiskaudeksi suoralla äänestyksellä alueellisista vaalipiireistä. Vaalipiirien edustajat valitsevat edustajat 50 naisille varattuun kiintiöpaikkaan siirtoäänivaalitavalla.

Vuoden 2024 parlamenttivaalit järjestettiin 7. tammikuuta 2024. Vaalit voitti awamiliittoa edustava pääministeri Sheikh Hasina, joka jatkoi viidennelle kaudelleen. Oppositio boikotoi vaaleja, joita edelsi Bangladeshin nationalistipuolueen jäsenten joukkopidätykset. Hasina syrjäytettiin vallankumouksessa vielä samana vuonna. Vuoden 2026 vaalit voitti Bangladeshin nationalistipuolue (BNP).

Parlamentti kokoontuu Jatiyo Sangshad Bhaban -parlamenttirakennuksessa maan pääkaupungissa Dhakassa.

## Lähteet
Hondurasin vaakuna

**Hondurasin vaakuna** on Hondurasin tunnus lipun, kansallislaulun ja moton ohella.

Tasasivunen kolmio kuvaa vaakunassa tasa-arvoa ja oikeutta. Tornit symboloivat itsenäisyyttä ja itsemääräämisoikeutta. Niiden välissä on tulivuori ja sen yllä nouseva aurinko ja sateenkaari. Kilpeä kiertää Teksti *República de Honduras, Libre, Soberana e Independiente* eli maan nimi ja motto, sekä päivämäärä *15 de Septiembre 1821*, jolloin maa julistautui itsenäiseksi. Kilven yläpuolella on nuoliviini, josta roikkuu kaksi runsaudensarvea. Vuorilla kasvaa tammia ja havupuita ja kilven alla on vanha kaivos ja kaivosten työkaluja.

## Lähteet
Ann Elen Skjelbreid

**Ann-Elen Skjelbreid** (s. 13. syyskuuta 1971 Bergen) on norjalainen ampumahiihtäjä. Hän on kaksinkertainen viestin olympiamitalisti ja kaksinkertainen joukkuekilpailun maailmanmestari. Henkilökohtaisilla matkoilla hänen paras saavutuksensa on pikamatkan MM-hopea vuodelta 1996.

Skjelbreid osallistui kolmiin olympialaisiin. Lillehammerissa 1994 hän sijoittui pikamatkalla 17:nneksi ja kuului neljänneksi sijoittuneeseen viestijoukkueeseen. Naganossa 1998 hän jäi henkilökohtaisilla matkoilla sijoille 34 ja 37. Viestissä hän joutui avausosuudella yhdelle sakkokierrokselle mutta saavutti lopulta pronssia. Salt Lake Cityssä 2002 hän oli normaalimatkalla 22:s ja jäi muilla matkoilla sijoille 38 ja 39. Viestissä hän tuli avausosuudelta vaihtoon kolmantena ja saavutti lopulta hopeaa.

Skjelbreid saavutti MM-kilpailuissa seitsemän mitalia: vuonna 1994 hopeaa joukkuekilpailussa, vuonna 1995 kultaa joukkuekilpailussa ja pronssia viestissä, vuonna 1996 hopeaa pikamatkalla, vuonna 1997 kultaa joukkuekilpailussa ja hopeaa viestissä sekä vuonna 1998 hopeaa joukkuekilpailussa.

Skjelbreid sijoittui maailmancupin kokonaiskilpailussa parhaimmillaan yhdeksänneksi kaudella 1997–1998 ja kymmenenneksi kaudella 1998–1999.

Skjelbreidin sisko Liv Grete Poirée ja puoliso Egil Gjelland ovat myös menestyneitä ampumahiihtäjiä.

## Lähteet
Rémi Ochlik

**Rémi Ochlik** (1983 Lorraine – 22. helmikuuta 2012 Homs) oli ranskalainen kuvajournalisti ja valokuvaaja. Ochlik tunnettiin parhaiten konflikti- ja sotavalokuvaajana. Ochlik sai surmansa yhdessä toimittaja Marie Colvinin kanssa Syyrian kansannousun aikana Homsin kaupungin pommituksissa helmikuussa 2012.

Opiskeltuaan valokuvausta Pariisissa Ochlik matkusti kuvaamaan konfliktia Haitiin vuonna 2004. Seuraavana vuonna hän perusti IP3 Press -kuvatoimiston Pariisissa kahden muun kuvaajan kanssa. Ochlik kuvasi konfliktia Kongon demokraattisessa tasavallassa vuonna 2008 ja palasi Haitiin vuonna 2010 kuvaamaan koleraepidemiaa ja presidentinvaalia. Ochlik kuvasi Arabikevään vallankumouksia Tunisiassa ja Egyptissä sekä Libyan sisällissotaa. Ochlik voitti vuoden 2012 World Press Photo -kilpailun ykkössijan sarjassa *General News* valokuvallaan Libyan sisällissodasta.

## Lähteet

## Aiheesta muualla
*Ochlikin verkkosivusto 
*IP3 Press -kuvatoimisto
Liz Smith

**Liz Smith** (oikealta nimeltään **Betty Gleadle**; 11. joulukuuta 1921 Scunthorpe, Lincolnshire – 24. joulukuuta 2016 Worthing, West Sussex) oli brittiläinen näyttelijä. Hänet tunnetaan Norma Speakmanin roolista *[[Sohvanvaltaajat]]*-sarjasta; lisäksi hänet on nähty esimerkiksi Letitia Cropleyn roolissa *[[Dibleyn kirkkoherra]]ssa*.

## Nuoruus
Smith syntyi Betty Gleadle -nimisenä Scunthorpessa, Lincolnshiressa vuonna 1921. Smith oli isoäitinsä kasvattama: hänen äitinsä kuoli Smithin ollessa kaksivuotias ja hänen isänsä hylkäsi perheensä Smithin ollessa seitsemänvuotias. Smith harrasti näyttelemistä käydessään koulua, mutta ryhtyi myöhemmin ompelijaksi. Toisen maailmansodan aikana Smith palveli  Women's Royal Naval Servicessa.

## Ura
Vuonna 1947 Smith sai töitä Wesbourne Grovessa sijaitsevasta Gatewayn teatterista, jolloin hän otti käyttöön taiteilijanimensä Liz Smith. Smith joutui jättämään työnsä muutettuaan Buckhurst Hilliin lähelle Essexiä, joka sijaitsi liian kaukana teatterista. Tämän jälkeen Smith työskenteli ensin improvisaatioryhmässä Lontoossa ja sitten Forbes Russellin repertoaariteatterissa.

Vuonna 1971 Smith teki läpimurron saatuaan roolin Mike Leighin ensimmäisestä elokuvasta *Ilottomat hetket*. Tämän jälkeen hän alkoi työskennellä säännöllisesti televisiossa, näytellen muun muassa sarjoissa *[[Vielä virtaa]]* ja *The Sweeney*. Hän esiintyi myös elokuvissa *[[Britannia Hospital – juhlapäivä]]* (1982) ja *[[Sikamainen juttu]]* (1984), josta hänelle myönnettiin parhaan naissivuosan Bafta-palkinto vuonna 1984.

Vuonna 1994 Smith aloitti Letitia Cropleyn roolissa komediasarjassa *Dibleyn kirkkoherra*. Hahmo oli suosittu, mutta tästä huolimatta Smith kirjoitettiin ulos sarjasta kaksi vuotta myöhemmin. Vuonna 1998 hän sai roolin komediasarjasta *Sohvanvaltaajat*, jossa hän esitti Norma Speakmania. Smith jatkoi roolissa vuoteen 2006 saakka, ja seuraavana vuonna hän sai roolistaan parhaan naiskomedianäyttelijän palkinnon British Comedy Awardsissa.

*Sohvanvaltaajat* -sarjan ohella Smith näytteli myös lastenelokuvissa *[[Jali ja suklaatehdas (vuoden 2005 elokuva)|Jali ja suklaatehdas]]* (2005) sekä *[[Wallace & Gromit: Kanin kirous]]* (2005). Hän ilmoitti lopettavansa uransa vuonna 2009 kärsittyään aivoverenkiertohäiriöstä, mutta teki vielä pieniä rooleja tämän jälkeenkin.

## Yksityiselämä
Smith meni vuonna 1945 naimisiin Intiassa tapaamansa Jack Thomasin kanssa. Parille syntyi kaksi lasta, mutta avioliitto päättyi eroon vuonna 1959. Vuonna 2006 hän julkaisi omaelämäkertansa *Our Betty* ja muutti vanhainkotiin myöhemmin samana vuonna. 

Vuonna 2009 Smith nimitettiin Brittiläisen imperiumin ritarikunnan jäseneksi. Hän kuoli 95-vuotiaana jouluaattona 2016.

## Lähteet

## Aiheesta muualla
* 
*
Marco Barba

**Marco Antonio Barba López** (s. 10. marraskuuta 1985 Sevilla) on espanjalainen moottoriurheilija.

## Ura
Hän kilpaili vuonna 2003 Espanjan Formula Junior 1600 -sarjassa ollen 12:s. Seuraavana vuonna hän sijoittui sarjan toiseksi. Vuonna 2004 Barba kilpaili Espanjan Formula 3 -mestaruussarjassa neljässä kilpailussa. Seuraavana vuonna hän oli sarjan kolmas Copa de España -luokassa ja kymmenes pääluokassa. Hän jatkoi pääluokassa seuraavat kaksi vuotta sijoittuen vuonna 2007 sarjan toiseksi. Vuosina 2006 ja 2008-09 Barba kilpaili myös Formula Renault 3.5 -sarjassa vaihtelevalla menestyksellä. Vuonna 2010 Barba voitti European F3 Open -sarjan mestaruuden. Samana vuonna hän ajoi kaksi kilpailua GP3-sarjassa saavuttamatta pisteitä. Vuonna 2011 Barba kilpaili Auto GP -sarjassa sijoittuen 15:nneksi. Barban veli Álvaro kilpailee International GT Open -sarjassa.

## GP3-tulokset
Riken Yamamoto

**Riken Yamamoto** (, s. 1945 Peking, Kiina) on japanilainen arkkitehti. Hän on yksi maan merkittävimmistä nykyarkkitehdeista. Etenkin hänen suunnittelemansa epäkonventionaaliset asuinrakennukset ja uudemmat suurhankkeet Japanissa ja ulkomailla ovat saaneet huomiota ja palkintoja. Yamamoto palkittiin Pritzker-palkinnolla vuonna 2024 .

Yamamoto valmistui Nihon-yliopistosta kandidaatiksi vuonna 1968 ja Tokion taideyliopistosta maisteriksi vuonna 1971, minkä jälkeen hän jatkoi opintojaan Tokion yliopistossa Hiroshi Haran johdolla. Oman toimistonsa ”Riken Yamamoto & Field Shop” hän perusti vuonna 1973. Yamamoto toimii professorina Jokohaman kansallisessa yliopistossa.

Yamamoton merkittävimpiin töihin kuuluvat esimerkiksi Kumamoton prefektuurin Hotakubo-asuinkerrostalokortteli (1991), Iwadeyaman yläaste (1996), Saitaman prefektuurin yliopisto (1999), Hiroshiman läntinen paloasema (2000), Hakodate mirai daigaku -yliopisto (2000), Shinonome Canal Court 1 -asuinkortteli (2003), Yokosukan taidemuseo (2007) ja Fussan kaupungintalo (2008).

## Lähteet

## Aiheesta muualla

*Riken Yamamoto Official Web   
*Riken Yamamoto l’hospitalier Le Journal des Arts
Days of Wine and Roses

**Days of Wine and Roses** voi viitata:

* Viinin ja ruusujen aika (engl. *Days of Wine and Roses*), Blake Edwardsin ohjaama elokuva vuodelta 1962
** "Days of Wine and Roses", Henry Mancinin ja Johnny Mercerin kappale elokuvasta
* *[[Days of Wine and Roses and Other TV Requests]]*, Andy Williamsin albumi vuodelta 1963
* *[[The Days of Wine and Roses]]*, Dream Syndicaten albumi vuodelta 1982
Bahaman vaakuna

**Bahaman vaakuna** on Bahaman liittovaltion tunnus lipun, kansallislaulun ja moton ohella. Se otettiin käyttöön vuonna 1971.

Vaakunan kilven yläosassa on nouseva aurinko ja alaosassa Kolumbuksen laiva. Kypäränkoristeena on kotilo ja viisi palmunlehvää. Kilvenkannattajina on flamingo seisomassa maalla ja purjekala merellä. Vaakunassa on motto *Forward, Upward, Onward Together*.

## Lähteet
A Taste of Honey

**A Taste of Honey** voi viitata:
* *[[A Taste of Honey (näytelmä)|A Taste of Honey]]*, Shelagh Delaneyn kirjoittama näytelmä
** Hunajan maku (engl. *A Taste of Honey*), näytelmään pohjautuva elokuva vuodelta 1961
* A Taste of Honey, yhdysvaltalainen popyhtye
* A Taste of Honey, A Taste Of Honeyn albumi
* ”A Taste of Honey”, popkappale 1960-luvulta
It’s Too Late

**It’s Too Late** voi viitata:

* ”It’s Too Late”, Carole Kingin kappale
* ”It’s Too Late”, Evermoren kappale
* ”It’s Too Late”, Jeanne Pruettin kappale
* ”It’s Too Late”, Lucie Silvasin kappale
* ”It’s Too Late (To Love Me Now)”, Cherin kappale
* ”It’s Too Late (She’s Gone)”, Chuck Willisin kappale, levyttäneet monet muutkin
* ”It’s Too Late”, kappale Bob Mouldin albumilta *[[Black Sheets of Rain]]*
* ”It’s Too Late”, kappale The Streetsin albumilta *[[Original Pirate Material]]*
* *It’s Too Late*, Bobby Goldsboron albumi, tai sen nimikappale
* *It’s Too Late*, albumi Ferrante & Teicherilta
Mega Drop (Power Park)

**Mega Drop** oli Power Park -monitoimipuistossa Alahärmässä sijainnut huvipuistolaite. Laitteen korkeus oli 38 metriä, ja sen valmistaja oli Fabbri.

Laite vei matkustajat ylös hiljalleen ja odotti ylhäällä hetken. Tämän jälkeen hydrauliset sylinterit toivat heidät alas. Laitteessa oli 12 paikkaa.

Mega Drop tuli monitoimipuistoon kesäkuussa 2002, ja se oli käytössä vuoteen 2011 asti. Vuonna 2012 Mega Dropin paikalle avattiin uusi 75 metriä korkea ja kapasiteetiltaan suurempi 24 henkilöä kerrallaan vetävä italiaisvalmistaja Moser Ridesin toteuttama Dragon Tower -vapaapudotustorni.

## Lähteet
All I Wanna Do

**All I Wanna Do** voi viitata:

* ”All I Wanna Do”, Sheryl Crowin kappale vuodelta 1993
* ”All I Wanna Do”, Beach Boysin kappale vuoden 1970 albumilta *Sunflower*
* ”All I Wanna Do”, Dannii Minoguen kappale vuodelta 1997
* ”All I Wanna Do”, Keizo Nakanishin kappale
* ”All I Wanna Do”, Davidsonin kappale albumilta *[[Grand Theft Auto 2 soundtrack]]*
* ”All I Wanna Do Is Make Love to You”, Heartin kappale vuodelta 1990
Vyšneve

**Vyšneve** (; ) on kaupunki Ukrainan Kiovan alueen Butšan piirissä (7/2020-; tätä ennen osa Kiova-Svjatošynskyin piiriä), aivan Kiovan suurkaupungin lounaispuolella. Käytännössä Vyšneven kaupungin ja Kiovan erottaa toisistaan niiden välissä kulkeva eurooppatie . Kaupungin väkiluvuksi arvioitiin 37&nbsp;457 henkeä. Koko piirin asukasluvuksi Ukrainan tilastokeskus arvioi 158&nbsp;835 (2013).


Kuva:Залізничний вокзал станції Вишневе 002.jpeg|Rautatieasema
Kuva:Вишнёвый под Киевом.jpg|Kerrostaloaluetta.
Kuva:Церква святого великомученика Юрія Переможця.jpg|Kirkko.
Kuva:Вишневое.jpg|Pientaloaluetta.


## Lähteet

## Aiheesta muualla

*Ukrainan parlamentin tilastotietoa kaupungista  (rada.gov.ua)
Vuoden levytyksen Grammy-palkinto

**Vuoden levytyksen Grammy-palkinto** (Record of the Year) on yksi palkinnoista, joita jaetaan vuosittain Grammy-gaalassa. Se on yksi neljästä arvostetuimmasta Grammy-palkinnosta. Palkinnon jakaa Yhdysvaltain musiikkialan ammattilaisten yhdistys, The Recording Academy (aiemmalta nimeltään National Academy of Recording Arts and Sciences).

Vuoden levytyksen Grammy-palkinto on genre-rajat ylittävä palkinto, eli se voidaan myöntää mille tahansa edellisen kelpoisuuskauden aikana (yleensä 1. lokakuuta – 30. syyskuuta) julkaistulle musiikkikappaleelle. Palkinto annetaan kaikille kappaleen levytystä edesauttaneille henkilöille, eli artistille itselleen, tuottajille, miksaajille ja masteroijille. Alkuvuosina palkinto myönnettiin vain kappaleen levyttäneelle artistille.

Vuoden levytyksen Grammy-palkinto on jaettu joka kerta ensimmäisestä gaalasta lähtien eli vuodesta 1959. Myös toinen tärkeä palkinto, vuoden laulu (Song of the Year), myönnetään yhdestä musiikkikappaleesta. Se kuitenkin myönnetään kappaleesta itsessään, joten sen vastaanottavat vain lauluntekijät (sanoittaja ja säveltäjä). Joskus vuoden levytyksen palkinto sekoitetaan myös vuoden albumin palkintoon, vaikka levytyksen palkinto myönnetään vain yhdestä levytetystä kappaleesta eikä kokonaisesta musiikkialbumista.

## Voittajat
Vuoteen 1965 asti palkinto myönnettiin vain laulun esittäjälle, mutta sittemmin myös kappaleen tuottajille, miksaajille ja masteroijille.
:Tähti (*) tarkoittaa, että musiikkikappale voitti myös vuoden laulun Grammy-palkinnon.

## Lähteet
* 

### Viitteet
Chilen vaakuna

**Chilen vaakuna** on Chilen tunnus lipun, kansallislaulun ja moton ohella. Se otettiin käyttöön vuonna 1834, ja sen suunnitteli englantilainen Carlos C. Wood Taylor.

Vaakunan kilvessä on samoja aiheita kuin maan lipussa. Valkoinen väri kuvaa Andeja, sininen taivasta ja punainen Chilen rajoja puolustaessa kaatuneita. Tähti symboloi edistystä ja kansalaishyveitä. Kilvenkannattajina on andienhirvi ja kondori. Kilven yläpuoliset kolme sulkaa kuvaavat nandua. Vaakunassa on espanjankielinen motto *Por la razón o la fuerza*, suomeksi "Sovinnolla tai pakolla", jota käytettiin Chilen itsenäisyyssodassa.

Nykyinen versio on peräisin vuodelta 1967, jolloin annettiin viimeisimmät määräykset koskien vaakunan standardointia.

## Lähteet
*

### Viitteet
Sokka irti

**Sokka irti** on suomalaisen rap-artisti Cheekin seitsemäs studioalbumi, ja kaiken kaikkiaan yhdeksäs sooloalbumi, joka julkaistiin 18. huhtikuuta 2012 Liiga Music Oy:n kautta. Albumin ensimmäinen single "Pyrkiny vähentää" (mukana Spekti) sai ensisoittonsa YleX:llä 13. tammikuuta 2012 ja  julkaistiin digitaalisesti 16. tammikuuta 2012. Kappaleesta on julkaistu myös musiikkivideo. Albumin toinen single, nimikkokappale "Sokka irti" sai ensisoittonsa YleX:llä 21. maaliskuuta 2012 ja julkaistiin digitaalisesti 2. huhtikuuta 2012. Tästäkin kappaleesta on julkaistu musiikkivideo. Albumi sijoittui parhaimmillaan Suomen virallisen albumilistan kolmannelle sijalle. Kultalevy myönnettiin vuonna 2012, platinalevy 2012, ja tuplaplatinalevy 2013. Albumia on myyty yhteensä yli 64 000.

## Kappaleet

## Taustaa
Kappale "Ne tekee" sisältää samplen Donna﻿ Summerin kappaleesta "She Works Hard For The Money". Kappale "Kyyneleet" on cover-versio Sami Saaren hitistä "Onnen kyyneleet". Kappaleen "Liian viilee" kertosäkeessä räpättiin alun perin "Pimee ku Breivik, viilee ku James Dean". Cheekin levy-yhtiö Warner kuitenkin halusi, että Anders Behring Breivikiä ei mainita kappaleessa, koska he eivät halunneet tuoda tälle lisää huomiota kappaleen kautta. Niinpä albumille päätyneessä versiossa räpätään "Pimee ku Charlie Sheen, viilee ku James Dean".

## Tuottajat
* MMEN: 1
* Sakke: 2, 5, 6, 9, 11
* DJ RZY: 3, 11
* Elastinen: 7
* OP Beats: 4, 8, 12

## Arvostelut
* Rumba: 

## Lähteet
Amanda Hendrick

**Amanda Hendrick** (s. 10. helmikuuta 1990 Glasgow) on skotlantilainen malli. Hän on työskennellyt muun muassa Christian Diorille ja Emilio Puccille. Hän on seurustellut Bring Me The Horizonin vokalistin Oliver Sykesin kanssa ja ollut mallina tämän vaateketjussa Drop Dead. Pari erosi työ kiireiden takia, mutta palasi vuoden 2012 kesällä takaisin yhteen. Vuonna 2011 Advertising Standards Authority määräsi hänen mallikuvansa poistettavaksi Drop Dead -mainoksista koska hän oli kuvissa sairaanloisen laiha. Hendrick on kasvissyöjä.

## Lähteet

### Viitteet